Christian Venneslan

Christian Venneslan (født 3. februar 1968 i Bergen) er utdannet innen historie og økonomi ved London School of Economics (M.Sc.Econ 1996), Universitetet i Oslo (cand. philol. 1997) og Norges Handelshøyskole (dr. oecon 2008).
Venneslan har særlig forsket på historiske nasjonalregnskaper og utregninger av industriens bidrag til BNP i det 20. århundre. Han disputerte til doktorgrad ved NHH på dette fagfeltet 28. april 2008. I tillegg har han blant annet publisert artikler om økonomisk politikk, den store depresjonen, Asiakrisen, elektrifisering, industrielt gjennombrudd og Central Bank Independence (CBI). I årene 2007-2011 var Venneslan tilknyttet prosjekter om Finansdepartementet og Norges Bank [1]. I forlengelsen av studiet av elektrisitetens framvekst i industrien, har Venneslan tatt til orde for en åpnere næringspolitikk mer frigjort fra distriktshensyn, og med basis i kunnskapsklynger omkring IKT eller andre general purpose technologies.Sammen med Erlend Bjørtvedt publiserte Venneslan i 1998 to artikler hvor forfatterne hevder at Norges vei ut av krisen i 1930-årene først og fremst var etterspørselsdrevet gjennom økt eksport, og ikke tilbudsdrevet gjennom omstilling i hjemmemarkedet. [2]. Denne forklaringen står i opposisjon til den kriseforståelsen som har rådet siden 1970-årene, målbåret av blant annet Francis Sejersted, Even Lange, Tore Jørgen Hanisch og Jan Vea.
Venneslan utdypet dette synet i sin doktorgradsavhandling i 2008.I november 2010 utkom Venneslans og Einar Lies Over evne (bind II av Finansdepartementets historie), som fikk gode anmeldelser, blant annet i Morgenbladet[3].
Fra 2011 har han jobbet som finansanalytiker i Venninvest AS, som er et privat long/short equity fund.
Christian Venneslan er sønn av professor i filosofi Knut Venneslan ved Universitetet i Bergen.


== Bibliografi ==
Norges Bank Working Paper, "Independence within Government", 2011:20. Sammen med Ragnar Trøite, Christoffer Kleivseth og Bastin Klunde.[4]
Venneslan, Christian og Lie, Einar, Over evne - Finansdepartementet 1965-92, Oslo 2010.[5] [6]
Venneslan, Christian, "Norway's recovery from the Great Depression - an act of balancing?", i Scandinavian Economic History Review, vol. 58, 2010:2. [7]
Venneslan, Christian, "Electrification and industrialisation: An assessment of the industrial breakthrough in Norway ", i Scandinavian Economic History Review, vol. 57, 2009:2. [8]
Venneslan, Christian, "Eventyrlig industrivekst", i Ragnhild Rein Bore og Tor Skoglund (red), Fra håndkraft  til høyteknologi – norsk industri siden 1829, SSB Statistiske Analyser (SA) nr. 100, Oslo 2008. [9]
Venneslan, Christian, Vi må endre næringspolitikken, NHH Bulletin nr. 2 2008, side 26-27. [10]
Venneslan, Christian, artikkel forskning.no, 2008. [11]
Venneslan, Christian, Industrial Development in Norway 1896-1939 – in View of Historical national Accounts, avhandling for graden dr. oecon, Norges handelshøyskole, Bergen 2007.
Venneslan, Christian, Labour Markets and Recovery of the Great Depression in Norway Helsingfors universitet, 2006. [12]
Venneslan, Christian, "Krise og vekst på 1930-tallet. Et kildemateriale til besvær", Svar til Hanisch og Vea, Historisk Tidsskrift, 2005:3, side 495-500.
Venneslan, Christian og Bjørtvedt, Erlend, "The Gold Standard, Trade and Recovery in the 1930s – The Norwegian Case", i Scandinavian Economic History Review, Helsinki Universitet,  vol. 47, 1999:2 [13].
Venneslan, Christian og Bjørtvedt, Erlend: "Veien ut av krisa i 1930-årene", Historisk Tidsskrift vol. 77, 1998:2,side 130-159.


== Referanser ==